Apstiprināts ar

BJC “Jaunība” direktores

2022.gada 24. janvāra rīkojumu Nr.7-p

Daugavpils pilsētas izglītības iestāžu

**Skolēnu skatuves runas priekšnesumu video konkurss**

**NOLIKUMS**

**MĒRĶIS**

 Bērnu un jauniešu pilsoniskās līdzdalības, kultūras izpratnes un pašizpausmes mākslā lietpratības veicināšana.

**UZDEVUMI**

1.Attīstīt bērnu un jauniešu skatuves runas kultūru un aktiermeistarības prasmes.

1. Profesionāli novērtēt dalībnieku skatuves runas iemaņas un sniegt ieteikumus prasmju pilnveidei.
2. Sekmēt bērnu un jauniešu interesi par latviešu un pasaules literatūras mantojumu un motivēt viņu darbību skatuves runas interešu pulciņos un skolu teātros.

**ORGANIZATORI**

Daugavpils pilsētas Bērnu un jauniešu centrs “Jaunība”

**DALĪBNIEKI**

Izglītības iestāžu (vispārējās, profesionālās, speciālās un interešu izglītības) skolēni.

**Dalībnieka personas datu aizsardzības nosacījumi**

1. Iesūtītie dalībnieku priekšnesumu video var tikt publiskoti un uzglabāti sociālo medija kanālos - sociālo tīklu kontos. Priekšnesumu video materiāls var tikt publiskots ar mērķi popularizēt bērnu un jauniešu radošās un mākslinieciskās aktivitātes un atspoguļot to norises sabiedrības interesēs un kultūrvēsturisko liecību saglabāšanā.

1. Dalībnieka pedagogs ir informēts un atbildīgs par pilngadīga dalībnieka un nepilngadīga dalībnieka vecāka vai aizbildņa rakstisku piekrišanu par to, ka dalībnieks var tikt fiksēts audio, audiovizuālā un fotogrāfiju veidā un viņa personas dati var tikt apstrādāti.

**NORISE**

1. Skolēnu skatuves runas priekšnesums video konkursā (turpmāk- konkurss) tematiski jāsaista ar skolēna spēju autora vārdiem paust izpratni, prieku, izbrīnu, redzējumu par sev un šim laikam aktuālām tēmām.
2. **Konkurss notiek divās kārtās:**

  **1.kārta** – pieteikumu konkursam (pielikums nr.1) un video priekšnesumus iesūtīt no **2022.gada** **24.marta līdz 31.martam**

 uz jauniba@inbox.lv ar norādi “Runas konkursam” .

**1.kārtas rezultātus paziņosim elektroniski 11.aprīlī**

**Tehniskie nosacījumi video ieraksta veidošanai un iesūtīšanai**

* Video ierakstīšanai var izmantot video kameru, foto aparātu, datora web kameru, mobilo telefonu vai citu līdzīgu ierīci.
* Ieraksta ierīcei (kamerai, mobilajam tālrunim) jāatrodas uz statīva vai stabila pamata.
* Attēlam jābūt horizontālam (kā uz televizora vai datora ekrāna).
* Objektīvam jāatrodas centrā pietiekamā attālumā, lai ietvertu runātāja sniegumu bez pārrāvumiem.
* Pievērst uzmanību skaņas kvalitātei – priekšnesumam jābūt skaidri sadzirdamam (vēlams lietot papildus mikrofonu un pēc iespējas ierobežot apkārtējos trokšņus).
* Abiem darbiem jābūt vienā failā, kas aprakstīts pēc šādas formulas:

 **Vārds uzvārds klase izglītības iestāde**

piemēram: Lāsma Gaismiņa\_ 3.klase\_ BJC Jaunība

**2.kārta -** 1.kārtas uzvarētāju iesūtītos video priekšnesumus vērtē VISC izveidota vērtēšanas komisija no 2022.gada **12.aprīļa** līdz 2022.gada **12.maijam** .

**Norises nosacījumi:**

1. Dalībnieks runā vienu prozas un vienu dzejas darbu. Vienu no darbiem var izpildīt latviešu valodas dialektā/izloksnē.

2. Mazākumtautību izglītības iestāžu dalībnieki vienu no darbiem var runāt dzimtajā valodā.

3. Katra atsevišķā literārā darba priekšnesuma ilgums nedrīkst pārsniegt 3 minūtes.

4. Dalībniekus vērtē 6 grupās:

- 1.klases grupa;

- 2.-3.klašu grupa;

- 4.- 6.klašu grupa;

- 7.- 9.klašu grupa;

- 10.-12.klašu grupa;

- profesionālās un interešu izglītības iestāžu audzēkņi.

 **5. No katras izglītības iestādes piedalās pa vienam dalībniekam katrā vecuma grupā.**

**VĒRTĒŠANA**

1. Konkursa 1.kārtu vērtē BJC “Jaunība” izveidota vērtēšanas komisija.

2. Skatuves runas vērtēšanas kritēriji (max 50 punkti):

 2.1. domas atklāsme (runas loģika un runātāja uzdevums) - 10 punkti,

 2.2. spilgtu priekšstatu gleznu esamība un atklāsme klausītājam (teikto redzēt, dzirdēt, saprast) - 10 punkti

 2.3. kontakts ar klausītāju (kam runā) - 10 punkti,

 2.4. skaidra dikcija un artikulācija - 10 punkti,

 2.5. repertuāra atbilstība runātājam (vecums, individualitāte) - 10 punkti.

3. Saskaņā ar vērtēšanas komisijas vērtējumu dalībnieki saņem augstākās pakāpes diplomus, I, II, III pakāpes diplomus un pateicības:

Augstākās pakāpes diploms - 45-50 punkti,

I pakāpes diploms - 40 – 44,99 punkti,

II pakāpes diploms - 30 – 39,99 punkti,

III pakāpes diploms - 20 – 29,99 punkti,

Pateicība par piedalīšanos līdz 19,99 punktiem.

**Konkursa organizatori**

BJC “Jaunība” direktore Aina Jansone tālr.27029006

BJC “Jaunība” teātra pulciņa “Mirror” skolotāja Ludmila Gladiševa tālr.29957295

Informācijas saņemšanai no 24.marta līdz 31.martam- Inese Poga tālr.26821677